Suchohríb žltomäsový

Suchohríb žltomäsový (ľudové regionálne názvy: babka, riečičkár, ričiak, ričičár, tŕňovec, žabiak, žlták; ) je  jedlá huba z čeľade hríbovité.  

 Synonymá 
 Boletus chrysenteron Bull. 1791
 Xerocomus communis (Bull.) Bon 1985
 Boletus communis Bull. 1789
 Xerocomus chrysenteron (Bull.) Quél. 1888
 Ceriomyces communis (Bull.) Murrill 1909
 Boletus pascuus sensu auct. brit.

 Charakteristika 
Na Slovensku je veľmi častý. Rastie od júna do novembra v listnatých, aj ihličnatých lesoch, najmä v blízkosti potokov. Väčšinou rastie v skupinách.  Klobúk má 30 až 80 mm, hnedú farbu, niekedy s olivovým nádychom. Počas suchého počasia býva často rozpukaný. Hlúbik je dlhý 30 až 60 mm, obvykle mierne prehnutý, má žltú, niekedy žltohnedú farbu, naspodku do červena. Výtrusný prach má olivovo-hnedú farbu. Chutná huba, ktorá však nedosahuje kvalitu hríba dubového a podobných druhov. Nie je vhodný na sušenie, lebo rýchlo červivie. Plodnice bývajú niekedy napadnuté hubožerom zlatožltým, tieto sú jedovaté a nesmú sa konzumovať.

 Galéria 

 Referencie 

 Pozri aj 
 suchohríb plstnatý
 suchohríb hnedý

Kategória:Hríbovité
Kategória:Jedlé huby